section_heading: Razmnožavanje
paragraph_text: Ženke u blizini vode grade gnijezda od biljnog materijala. Tu polaže oko 50 jaja koja se zatim griju temperaturom koja se razvija truljenjem biljnih tvari što ih okružuju. O temperaturi kojoj su jaja izložena u razdoblju inkubacije zavisi i spol mladunaca. Ženke čuvaju leglo sve do valjenja mladunaca. Kad valjenje počne, izvaljeni mladunci se javljaju, pa im majka pomaže izlazak iz gnijezda, uzima ih u usta i nosi do vode. Žućkasto prugasti mladunci u prvo vrijeme se još hrane ostatkom žumanjaca, a u majčinoj blizini ostaju do oko pet mjeseci, kad kreću u samostalni život. U tom razdoblju majka ih štiti od brojnih grabežljivaca.